ЗАПОВЕД 

№ 35

гр. Брацигово, 21.11.2018 г. 


На основание чл. 147, ал. 2 от Търговския закон, в изпълнение на решение № 525 по протокол № 36/28.09.2018 г. на Общински съвет – Брацигово, във връзка с чл. 51а, ал. 4, т. 3 от Закона за общинската собственост, чл. 9, ал. 1, т. 8 и т. 13, ал. 2 и ал. 3, чл. 51, ал. 1, 3 и 4, чл. 52 от Наредба за реда за осъществяване на стопанска дейност от Община Брацигово по Закона за общинската собственост, управителят на „ИНФРАСТРОЙ“ ЕООД, ЕИК 822104625, със седалище и адрес на управление: гр. Брацигово, ул. Васил Петлешков 33
ЗАПОВЯДВА:

І. ОТКРИВА тръжна процедура за определяне на купувач на следния недвижим имот, собственост на „ИНФРАСТРОЙ“ ЕООД, гр. Брацигово, а именно: САМОСТОЯТЕЛЕН ОБЕКТ В СГРАДА с идентификатор 060207.502.2014.1.2 по КККР на гр. Брацигово, общ. Брацигово, обл. Пазарджик, одобрени със заповед № РД-18-43/19.10.2012 г. на изп. директор на АГКК; последно изменение със заповед: няма издадена заповед за изменение в КККР; адрес на имота: гр. Брацигово, п.к. 4679, ул. Трети март № 68, ет. 1; самостоятелният обект в сграда се намира в сграда № 1, разположена в поземлен имот с идентификатор 060207.502.2014; предназначение на самостоятелния обект: гараж в сграда; брой нива на обект: 1; посочена в документа площ: 110.00 кв. м.; съседни самостоятелни обекти в сградата: на същия етаж: 060207.502.2014.1.3, 060207.502.2014.1.1, под обекта: няма, над обекта: няма, при следните условия:

1. Вид на търга: публичен търг с явно наддаване.

2. Начална тръжна цена: 12650 лв. (дванадесет хиляди шестстотин и петдесет лева), съгласно оценка на лицензиран оценител и посоченото решение на Общински съвет – Брацигово. Според чл. 45, ал. 3 от Закона за данъка върху добавената стойност, в случая продажбата е освободена от ДДС, тъй като частта от сградата, която се продава като самостоятелен обект в сграда, е построена и въведена в експлоатация преди повече от 5 години (§ 1, т. 5, буква „б“ от ДР на ЗДДС).

3. Начин на плащане: постигнатата продажна цена от кандидата, класиран на първо място, от която се приспада внесения от него депозит за участие в търга, се заплаща в 7-дневен срок от влизане в сила на заповедта, с която е определен за победител, по следната банкова сметка: ТБ „Общинска Банка“, BIC: SOMBBGSF,

IBAN: BG38SOMB91301049765101, титуляр на сметката: „ИНФРАСТРОЙ“ ЕООД, гр. Брацигово.

4. Размер на депозит за участие в търга: 15 на сто от първоначално определената тръжна цена. Плаща се по банковата сметка, посочена в предходната т. 3 от настоящата заповед, с посочено основание за плащане: „депозит за участие в търг – 12.2018 г.“ и банковото платежно нареждане се прилага в оригинал или в заверено от кандидата копие към заявлението за участие в търга.


5. Време и начин за оглед на имота – обект на търга: всеки работен ден до 10.12.2018 г. от 08:00 ч. до 12:00 ч., като за целта кандидатът трябва да се свърже с управителя на „ИНФРАСТРОЙ“ ЕООД, гр. Брацигово, телефон за връзка: 0878862050.


6. Срок и условия за получаване на тръжна документация: до 10.12.2018 г., до 16:00 ч., в „Каса – деловодство“ на ет. 1, на адреса на управление на дружеството: ул. Васил Петлешков 33, гр. Брацигово, общ. Брацигово, обл. Пазарджик, срещу цена от 36 лв. с ДДС. Плащането на цената на тръжната документация става на касата на „ИНФРАСТРОЙ“ ЕООД, гр. Брацигово или по банковата сметка, посочена в т. 3 от настоящата заповед, с посочено основание за плащане: „цена тръжни книжа – 12.2018 г.“. По желание на кандидата тръжната документация може вместо да се получава на хартия от каса-деловодство, да му се изпрати на посочена от него електронна поща след заплащане на цената й. Тръжната документация може да се изпрати на кандидата и с куриер за сметка на адресата. Продадена тръжна документация се отбелязва в нарочен за целта тръжен изходящ регистър.


7. Срок за подаване на заявление за участие в търга: до 11.12.2018 г., до 10:00 ч., в „Каса – деловодство“ на ет. 1, на адреса на управление на дружеството: ул. Васил Петлешков 33, гр. Брацигово, общ. Брацигово, обл. Пазарджик.


8. Наддаването ще бъде проведено на 11.12.2018 г., от 10:30 ч., в кабинета на управителя на „ИНФРАСТРОЙ“ ЕООД, гр. Брацигово, на ет. 2, на адреса на управление на дружеството: ул. Васил Петлешков 33, гр. Брацигово, общ. Брацигово, обл. Пазарджик.


9. Заявлението се попълва според приложения към заповедта образец (Приложение № 1). То трябва да съдържа: до кого се подава; от кого се подава – легитимация и координати за връзка; за кой имот се подава; деклариране, че кандидатът е запознат със състоянието на имота – обект на търга; какви документи се прилагат към заявлението; подпис от заявителя. Документите към заявлението трябва да бъдат здраво закрепени към него с телбод.


10. Към заявлението се прилагат заверени от кандидата копия на: 

10.1. лична карта на:

а) физическо лице – кандидат за купувач, или

б) представителя по закон или по пълномощие на юридическо лице – кандидат за купувач; 

10.2. документ от банка, за внесения депозит за участие в търга;

10.3. документ за платена и закупена тръжна документация;

10.4. декларация за съгласие за обработване на лични данни (образец Приложение № 2);

10.5. пълномощно с нотариална заверка на подпис, ако заявлението се подава от пълномощник на кандидат.

11. За закупуването на имота могат да кандидатстват български или чуждестранни физически или юридически лица, които са закупили тръжна документация и които са внесли депозита за участие в търга. Могат и няколко лица едновременно да подадат едно общо заявление, за да закупят имота в съсобственост, но в такъв случай депозитът за участие в търга и документът за закупена тръжна документация трябва да са на името на всички в общото заявление, и трябва към заявлението да приложат лични карти за всички в заявлението. Не могат да участват в търга лица, които нямат право да закупят имота по силата на специален закон.

12. Ако заявлението се подава по пощата или чрез куриер, то трябва да пристигне на адреса на управление на „ИНФРАСТРОЙ“ ЕООД, гр. Брацигово не по-късно от крайния срок за подаване на заявления, обявен в настоящата заповед.

13. Подадените в срок заявления според изискванията, определени в настоящата заповед, се входират, като на заявлението също се отбелязва входящ номер, дата и час на постъпване, и се отбелязват в нарочен входящ тръжен регистър. 

14. Тръжната комисия проверява заявленията и приложените към тях документи. Ако отговарят на тръжните условия допуска кандидата, подал съответното заявление до участие в наддаването. Ако липсва документ или представен документ не отговаря на тръжните изисквания, му дава възможност незабавно да отстрани пропуска и ако не може да го отстрани, комисията отстранява заявителя от участие в наддаването. Комисията може да отстрани от участие и кандидати при условията на т. 13, изречение второ от настоящите тръжни условия. Комисията може да отстрани от участие в самото наддаване и заявител, който нарушава реда, определен от председателя на тръжната комисия.

15. Търгът може да се проведе само в случай, че са се явили най-малко:

1. петима от членовете на тръжната комисията;

2. двама заявители или са подадени 2 заявления за участие.

15.1. Когато на търга се яви само един кандидат, но подалите заявление за участие са повече, търгът се отлага с 1 час и ако и след този срок не се яви друг от подалите заявление, кандидатът се обявява за спечелил по предложената от него цена, която не може да бъде по-ниска от началната тръжна цена.


15.2. Когато е подадено само едно заявление за участие в търга или не е подадено нито едно, търгът се обявява за непроведен, за което се съставя протокол и управителят на „ИНФРАСТРОЙ“ ЕООД, гр. Брацигово насрочва нов търг в едномесечен срок.

15.3. Когато на търга, провеждан повторно в случая по предходната точка, се яви само един кандидат, той се обявява за спечелил по предложената от него цена, която не може да бъде по-ниска от началната тръжна цена.

15.4.
В случай че отсъстват повече от един член на комисията или правоспособният юрист, търгът се отлага за същия час и място за следващия ден.

16. Не се връща внесеният депозит на заявител, който:

1. не се яви на наддаването или не се яви негов пълномощник с нотариална заверка на подписа на пълномощното; 

2. е отстранен от участие в тръжната процедура, поради това че документите му имат пропуск, който не може да отстрани своевременно;

3. е отстранен от участие в наддаването, защото не може да закупи имота, поради забрана в специален закон;

4. е отстранен от участие, защото нарушава реда на наддаването, определен от председателя на комисията;

5. след изрична покана от председателя на комисията не потвърди устно ангажимента си да купи имота по обявената начална тръжна цена (т. 17);

6. не плати продажната цена и разходите по нотариалното изповядване на сделката в определения срок (местен данък при възмездно придобиване на имот, нотариална такса, такса за вписване на нотариалния акт в Агенция по вписванията – Служба по вписванията – Пещера.

16.1. Задържа се внесеният депозит от лице, което обжалва заповедта на управителя на „ИНФРАСТРОЙ“ ЕООД, гр. Брацигово за класирането и за определяне на купувач – докато трае съдебната процедура и му се връща в срок до 5 работни дни след влизане в сила на съдебния акт, освен ако има друго основание (според настоящите тръжни условия) за това да не му се върне депозита. 

16.2. Внесените депозити на неспечелилите участници, спрямо които не са налице причини за задържане или невръщане, се освобождават в тридневен срок от закриване на търга, с писмено нареждане от председателя на тръжната комисия.

17. Председателят на комисията поканва всички участници, допуснати до участие в наддаването да потвърдят устно обявената начална тръжна цена. В случай че участник откаже да потвърди началната тръжна цена, той не се допуска до участие в търга. 

18. При възникване на обстоятелства, които правят невъзможно откриването на търга или неговото приключване, комисията съставя протокол, въз основа на който управителят на „ИНФРАСТРОЙ“ ЕООД, гр. Брацигово със заповед определя провеждането на нов търг.

19. Председателят на комисията обявява първоначалната цена, от която да започне наддаването, и обявява определената от комисията стъпка на наддаване. Тя не може да бъде по-малка от 1 на сто и по-голяма от 10 на сто от началната тръжна цена.

20. Наддаването се извършва чрез гласно обявяване от участниците на последователни суми над началната цена, разграничени от председателя на комисията със звуков сигнал. Всяко увеличение трябва да бъде равно на една стъпка.

21. Участниците обявяват високо и ясно предлаганите от тях суми. Обявената от участника сума го обвързва към комисията и другите участници в търга, без право на позоваване на грешка.

22. Преди третото обявяване на последно предложената най-висока сума председателят на комисията прави предупреждение, че е последна, и ако няма други  предложения, наддаването приключва със звуков сигнал от председателя, който обявява спечелилия търга и предложената от него цена и закрива търга.

23. В случай че в резултат на декласиране на участниците, остане само един кандидат, търгът се провежда и кандидатът се обявява за спечелил по предложената от него цена.

24. Въз основа на резултата от търга, управителят на „ИНФРАСТРОЙ“ ЕООД, гр. Брацигово издава заповед, с която обявява купувача на имота, цената и условията на плащането. Внесеният депозит се прихваща от продажната цена, или ако спечелилият търга внесе достигнатата на търга цена, депозитът му се възстановява след подписване на договора, обективиран в нотариален акт.

25. Заповедта по т. 24 се издава в 7-дневен срок от датата на провеждането на търга и се обявява в сградата на „ИНФРАСТРОЙ“ ЕООД, гр. Брацигово и на Общинска администрация на община Брацигово на място, достъпно за всички заинтересувани лица.

26. Заповедта за обявяване на купувача се връчва на участниците в търга по реда на Административно процесуалния кодекс. След влизане в сила на същата купувачът е длъжен да внесе продажната цена, дължимия местен данък при придобиване на недвижими имоти в 7-дневен срок, по банкови сметки – посочени в заповедта. Нотариалната такса за изповядването на сделката и таксата за вписването на нотариалния акт за покупко-продажба на имота в Агенция по вписванията – Служба по вписванията – Пещера, се плащат на нотариус, посочен от управителя на „ИНФРАСТРОЙ“ ЕООД, гр. Брацигово, който нотариус ще изповяда сделката.

27. Ако   купувачът   не   внесе   цената   в   срока   по   т. 26 или не плати местния данък или нотариална такса или такса вписване, посочени в т. 26,   приема   се, че се е отказал от покупката на имота и губи внесения депозит, а в този случай за   купувач се определя участникът, предложил следващата по размер цена. Ако и вторият – определен за купувач не извърши някои от плащанията по т. 26 в определения срок, приема се, че и той се е отказал да купи имота, затова губи внесеният от него депозит, и се насрочва нов търг.

28. Въз основа на влязлата в сила заповед за определяне на купувача и документи за платена цена и местен данък, представен от купувача, управителят на „ИНФРАСТРОЙ“ ЕООД, гр. Брацигово сключва договор за продажба на имота в нотариална форма при определен от него нотариус, в 7-дневен срок от представяне на документи за внесените суми. Договорът по предходното изречение се сключва само в случай че определеният за купувач плати чрез нотариуса и посочените в т. 26 нотариална такса и такса за вписване на нотариалния акт.

29. Правото на собственост на имота – обект на търга, се прехвърля на    купувача  от датата на сключването на договора за покупко-продажба в нотариална форма и се предава на купувача с приемо-предавателен протокол. 

30. Продавачът е длъжен да прехвърли правото на собственост и да предаде владението на купувача на обекта на търга, при условията на настоящата заповед (продавачът е освободен от заплащането на данък недвижими имоти, такса битови отпадъци, но купувачът ще ги дължи от датата на придобиването на собствеността за в бъдеще).

31. Купувачът е длъжен своевременно да подаде декларация по чл. 14 от ЗМДТ в Община Брацигово. 


ІІ. ОДОБРЯВА тръжната документация, която да включва: 


1. настоящата заповед, без състава на тръжната комисия;


2. решение № 525 по протокол № 36/28.09.2018 г. на ОбС – Брацигово;


3. образец на заявление за участие в търга (Приложение № 1);


4. образец на декларация за съгласие за обработване на лични данни (Приложение № 2);

5. схема № 15-22173-15.01.2018 г., изд. от СГКК – Пазарджик.


ІІІ. ОДОБРЯВА текста на обявата за търга (Приложение № 3), която да се публикува във вестник „ПАЗАРДЖИШКА МАРИЦА“, най-късно до 23.11.2018 г. 


ІV. ОПРЕДЕЛЯ тръжна комисия в състав:


Председател: .....................................................;

Членове: 

........................................................................................;

........................................................................................;

........................................................................................;

........................................................................................;

........................................................................................;

........................................................................................;

Резервни членове: 

........................................................................................;

........................................................................................,


която да протоколира действията си по търга.


Всеки участник в тръжната комисия да отговаря на следните условия:

1. да не е „свързано лице“ по смисъла на § 1 от ДР на ТЗ и по смисъла на § 1, т. 15 от ДР на ЗПКОНПИ с кандидат за купувач в посочения търг или с лице от неговите управителни органи;

2. да няма какъвто и да е личен интерес от това някой кандидат да бъде определен за купувач в търга. 

3. да пази в тайна информацията, станала му известна по повод отварянето, разглеждането и оценяването на офертите в търга.


След запознаване с входящия регистър за подадените заявления за участие в търга, всеки участник в тръжната комисия е длъжен да декларира, че отговаря на горепосочените условия, в противен случай незабавно да уведоми управителя на дружеството, който го отстранява от състава на комисията и на негово място определя друг.


Заповедта да се съобщи на заинтересуваните лица за сведение и изпълнение.

УПРАВИТЕЛ НА

„ИНФРАСТРОЙ“ ЕООД, гр. Брацигово: (п) не се чете

Атанас Петров Недялков

Приложение № 1

Образец на заявление за участие в търга

ДО 

Г-Н АТАНАС НЕДЯЛКОВ,

УПРАВИТЕЛ НА „ИНФРАСТРОЙ“ ЕООД, гр. Брацигово

ЗАЯВЛЕНИЕ

от кандидат – физическо лице: 

имена: ........................................................................................................................................, 
ЕГН ......................................., л. к. № ......................................., 

изд. на ............................ г. от МВР – .........................................., 

с постоянен адрес: ....................................................................................................................
телефон: ......................................................
електронна поща: ............................................................... (ако има)
адрес за връзка: ........................................................................................................................
от кандидат – юридическо лице: 

Наименование: .........................................................................................................................
ЕИК ................................................, седалище: .....................................................................
адрес на управление: .............................................................................................................. 

представлявано от: ............................................................................................................
координати за връзка: 

телефон: ......................................................
електронна поща: ..................................................................
адрес: .......................................................................................................................................
(ако заявлението се подава общо от две или повече лица, за да закупят имота в съсобственост, трябва да се попълнят данните на всяко едно лице, като се изискват данните, посочени по-горе) 
УВАЖАЕМИ ГОСПОДИН НЕДЯЛКОВ,

По повод открита с Ваша заповед № 35/21.11.2018 г. тръжна процедура с явно наддаване, ЗАЯВЯВАМ, че посоченият в настоящото заявление кандидат желае да закупи от „ИНФРАСТРОЙ“ ЕООД, ЕИК 822104625, със седалище и адрес на управление: гр. Брацигово, ул. Васил Петлешков 33, следния недвижим имот:
САМОСТОЯТЕЛЕН ОБЕКТ В СГРАДА с идентификатор 060207.502.2014.1.2 по КККР на гр. Брацигово, общ. Брацигово, обл. Пазарджик, одобрени със заповед № РД-18-43/19.10.2012 г. на изп. директор на АГКК; последно изменение със заповед: няма издадена заповед за изменение в КККР; адрес на имота: гр. Брацигово, п.к. 4679, ул. Трети март № 68, ет. 1; самостоятелният обект в сграда се намира в сграда № 1, разположена в поземлен имот с идентификатор 060207.502.2014; предназначение на самостоятелния обект: гараж в сграда; брой нива на обект: 1; посочена в документа площ: 110.00 кв. м.; съседни самостоятелни обекти в сградата: на същия етаж: 060207.502.2014.1.3, 060207.502.2014.1.1, под обекта: няма, над обекта: няма.

Декларирам, че съм запознат с горепосочения имот – обект на търга и с тръжните условия и че съм съгласен да ги спазвам.

Декларирам, че ако бъда определен за купувач, заедно с предложената от мен цена ще заплатя и дължимите: местен данък за придобиване на недвижими имоти, нотариална такса и такса за вписване на нотариалния акт за покупко-продажба на недвижимия имот в Агенция по вписванията – Служба по вписванията – Пещера.

Прилагам:

1. лична карта на ................................................................................;

2. банков платежен документ с основание: „депозит за участие в търг – 12.2018 г.“; 

3. документ за закупена и платена тръжна документация;

4. декларация за съгласие за обработване на лични данни;

5. ..............................................................................................................................................;

(забележка: обърнете внимание на изискванията за приложенията към офертата в т. 10 от заповедта за откриване на тръжната процедура; в случай че заявлението се подава общо от няколко лица, които искат да закупят имота в съсобственост, за всяко от тях трябва да се приложи съответна лична карта, а депозитът за участие в търга и документът за закупена тръжна документация трябва да са на името на всички в общото заявление)

Дата: ..................................... г. 

С уважение: 

Подпис: ...............................................

Имена: .................................................................................................................... 

Качество (ако е представляващ юридическо лице): .........................................................................
Приложение № 2

Образец на декларация за съгласие 

за обработване на лични данни

ДЕКЛАРАЦИЯ ЗА СЪГЛАСИЕ ЗА ОБРАБОТКА НА ЛИЧНИ ДАННИ
Долуподписаният/ата ………..………………………………………………

(посочват се трите имена),  с ЕГН: ……………………... (или друг подходящ идентификатор), на …………………… (посочва се качеството на лицето спрямо администратора)

ДЕКЛАРИРАМ 
Съгласен/съгласна съм „ИНФРАСТРОЙ“ ЕООД, гр. Брацигово да обработва личните ми данни: имена; ЕГН; номер на лична карта; дата на издаването й; орган, който я е издал; постоянен и настоящ адрес; телефон, електронна поща (посочва се видът на личните данни) за следните цели:

1. Участие като кандидат за закупуване на недвижим имот, собственост на „ИНФРАСТРОЙ“ ЕООД, гр. Брацигово, в тръжна процедура с явно наддаване, открита със заповед № 35/21.11.2018 г. на управителя на горепосоченото търговско дружество, както и за сключването на договор в нотариална форма за покупко-продажба на недвижимия имот – обект на търга, в случай че бъда определен за купувач.
2. Кореспонденция между „ИНФРАСТРОЙ“ ЕООД, гр. Брацигово и мен (респ. представлявания от мен кандидат за купувач) по повод участието ми като заявител – кандидат за купувач в горепосочения търг (посочват се конкретните цели).
             Разбирам, че събирането на личните данни е изискване за участието ми като заявител в горепосочения търг и непредоставянето им ще доведе до невъзможност за изпълнение на задълженията на „ИНФРАСТРОЙ“ ЕООД, гр. Брацигово.

Запознат съм, че мога да оттегля съгласието си по всяко време чрез изявление в офиса на „Инфрастрой”  ЕООД или на имейл:vik_infrastroi_bratzigovo@mail.bg или като използвам образец „Декларация за оттегляне на съгласие“, който мога да  получа от Длъжностно лице по защита на личните данни или да намеря на на електронната страница на „Инфрастрой“ ЕООД: http://infrastroi-eood.com/website/ в раздел СЪОБЩЕНИЯ ЗА ГРАЖДАНИ И ФИРМИ, подраздел: „Защита на лични данни“.

Информиран съм, че оттеглянето на съгласие не засяга законосъобразността на обработването, основано на дадено съгласие преди неговото оттегляне.

Дата: ....................................


гр. …………………………..




 ДЕКЛАРАТОР:................................

